শরীয়তপুর সদরে মোবাইল ফোনে কথা বলা নিয়ে বিবাদের জেরে এক ইটভাটা শ্রমিককে পিটিয়ে হত্যার অভিযোগ উঠেছে কয়েকজন সহকর্মীর বিরুদ্ধে।
মঙ্গলবার ১৩ মার্চ সদর উজেলার ডোমসার এলাকার ‘টিবিএফ’ ইটভাটায় এ ঘটনা ঘটে বলে পালং মডেল থানার ওসি মো. মনিরুজ্জামান জানান।
নিহত শ্রমিকের বাড়ি কিশোরগঞ্জ জেলায়। এ ঘটনায় জড়িত অভিযোগে পুলিশ চারজনকে গ্রেপ্তার করেছে। গ্রেপ্তারদের বাড়ি কিশোরগঞ্জের করিমগঞ্জ উপজেলার জালুয়াপাড়া গ্রামে।
ওসি বলেন, এলোপাথাড়ি মারপিটের কারণে তিনি অজ্ঞান হয়ে মাটিতে পড়ে যান। স্থানীয়রা তাকে শরীযতপুর সদর হাসপাতালে নিলে চিকিৎসক তাকে মৃত ঘোষণা করে।
লাশ ময়নাতদন্তের জন্য সদর হাসপাতাল মর্গে পাঠানো হয়েছে। নিহতের মা আনোয়ারা বেগম বাদী হয়ে ৯ জনকে আসামি করে পালং মডেল থানায় মামলা দায়ের করেছেন।
এ ঘটনায় মামলা হয়েছে বলে জানান ওসি।
নিহতের মা ইটভাটা শ্রমিক আনোয়ারা বেগম বলেন, “আমার ছেলেকে জাকির ও তার ভাইসহ কয়েকজনে পিটিয়ে হত্যা করেছে। আমি এর বিচার চাই।